
UGUSHIKIRIZA

Ubuninahazwa bwose ni ubwa ALLAH, Umwe kandi Umwe Rudende. Imihezagiro yiwe n’Urukundo rwiwe bidahera bibe ku Ntumwa Yiwe Muhammadi mu nyuma z’aho hatazoboneka iyindi Ntumwa.

Mu gice ca kabiri c’ikinjana ca 19, Abongereza barigaruriye ubutegetsi bw’Abaislam mu gice c’Abahindi.

Barahanganye n’utugwi tutari duke tw’abaza kubatera hamwe n’abanana bakiyitirira. JIHAD (Ingwano Ntagatifu).

Harashinzwe umugwi ibwami urungikwa mu Buhindi n’Inama Nshingamateka yo mu Bwongereza kugira ngo utohoze kandi werekane uburyo bwo gutesha (guhagarika) iciyumviro ca Jihad.

Haciye imyaka ibiri bakora ibikorwa vyinshi vy’ubushakashatsi, uwo mugwi waciye ushikiriza icegeranyo citwa: “Ugushika kw’Abongereza mu Buhindi”. Muri ico cegeranyo abagize uwo mugwi bafata ko (ata kwihenda) Abaislam bakurikira cane umuyobozi wabo mu kwemera.

Ni kuri ivyo bategetse ko umuntu abishobora aronderwa kandi agategurwa kuba Intumwa ivuye ku Mana.

Kubera uko, haciye hakurikira ukwitiranya ibintu n’ukutaja mu bandi ngo wisange, umugambi wo gukuraho agatima ko gukunda birengeje Jihad uca uraja mu ngiro n’ingoga.

Mirza Ghulam Ahmad yari yatowe kuri iki gikorwa kubera imigenderanire yaheruka kuba hagati y’abavyeyi biwe hamwe n’ubutegetsi bwa gikoroni, ikibanza ciwe mu kibano, ivyo akora  n’ukwemera kwiwe. Babonye muri we ko ari umuntu abishoboye, w’umwizigirwa kandi aboneka ko ashobora ubwo butumwa.

Bamaze imyaka mikeyi bakekereza, yemera ubutumwa bamushinze mw’ikete ryiwe yandikiye Buramatari mukuru wa Penjab.

Muri iryo kete, yemeje ko ari imbuto yo mu Bwongereza. Ikete ryiwe riravugwa mu gitabu ciwe “Kitab- ul- Bariyah,  Roohani Khazain, mu gice ca 13 ku rupapuro rwa 350 ku wushaka kugisoma wese.

Mirza Ghulam yari yatangujwe n’Abongereza nk’umusuku wa Islam kandi nk’umuntu anagura. Bidatevye, yarashishikaye mu mice myinshi ijanye n’ukwemera. Inyifato yiwe y’ukwicura ko yama akurikiranwa imutegeka kugira ikibanza yisangije. Dufatiye ku kuba umusuku w’umuja wa Islam, uwunagura, umuntu azi kuvuga cane,  uwusa na Yezu mwene Maria, na Maria wenyene ubwiwe, Intumwa biteze, Intumwa y’Imana, Umutumwa, Adamu, Seth, Nowa, Aburahamu, Isaac, Isumail, Yozefu, Daudi, Salomoni, Yonasi, ku kigirwamana Krishna, Jai Singh Bahadur, n’abandi. Nta kintu na kimwe camuhagaritse mu ndoto ziwe.

Impera n’imperuka, ivyo yishiramwo vy’ubukuru vyamutumye yitangariza ko muri we harimwo Intumwa y’Imana Ntagatifu Muhammadi (I.a.i) yanditse ngo: “Uwo wese atandukanya hagati ya jewe na Mustafa, ntiyigeze ambona canke amenya “(1). 

Kubera uko , uwo wese yatanguye nk’umusuku w’umuja yabaye umutware mukuru.

Mirza Ghulam Ahmad yatanguje umuhari w’abahamadiya, haciye imyaka ijana.

Umuhari wiwe ubu uramaze gushinga imizi kandi ushishikara gukingirwa n’ugufashwa n’ Abongereza. Kubera uko, intumbero z’abafasha babo hamwe n’abagiraneza zaciye zikwira hose gushika n’aho bashizemwo abo bose batinya  ibihinduka muri Islam. Bose barazi neza ko Umwislam yinjiye mu muhari w’Abahamadiya / Kadiyani ni umwislam aba avuye mu gitigiri c’abandi, Abaislam bo mu mice yose, bo mu mashure yose yaba Imam bakurubakuru, hamwe n’abashakashatsi b’abaislam bo mu bihugu vyose bafise urunani mu kwemeza ibi bikurikira: Mirza Ghulam yaravuye muri Islam, ni ukuvuga ko ari umuntu atemera kandi atari mu gitigiri c’Abaislam.rero, uwo wese amukurikira, ni Kadiyani, Ahmadiya canke Lahori, bitayeko si umwislam na gato.

Mw’Ikoraniro rya bose ryabaye mu mwaka w’1974 i Maka, rikingiwe n’Ikoraniro ry’Abaislam kw’Isi yose, Abashakashatsi b’Abaislam bo mu bihugu 124 vy’Abaislam bemeje ko Mirza Ghulam n’abamukurikira ari abantu batemera b’abahakanyi n’inyigisho zabo zirahushanye n’ukwemera kw’Abaislam. Mugabo abakadiyani/ Abahamadiya bashishikara kwiyitirira kuba Aba Sunna hamwe n’intwazangabo za Islam. Bakoresha uguhenda abandi mu vyiyumviro, mu vy’ubwenge no mu gutanga ibintu kugira bahume amaso ibijuju, abakene n’abatishoboye bari kw’isi yose. 

Amayagwa y’abakadiyane/ abahamadiya aserura uruhande rw’ivyakahise rw’uwatanguje uwo muhari kandi nta na kimwe ayo mayagwa avuga ku nyifato yiwe itajanye n’Idini rya Islam. 

Ubu vuba, agatabu gatoyi kitwa “Ahmadi ashimagiza Muhammadi” karatanzwe n’uwo muhari mu bihugu vyinshi. Birakwiye ko tumenyesha, kuri abo batazi umuco  w’abahindi ko amazina agerekeranye nka Ghulam Ahmadi, Ghulam Rasuli, Ghulam Ali, Abdul Rahmani,.... asigura Ghulam umuja wa Ahmadi, umuja w’intumwa y’Imana, umuja wa Ali canke umusuku w’Imana.

Ubu rero ni vyiza ko umuntu abona uko guhinduka kwa Ghulam canke umuja wa Ahmadi  ahinduka Ahmadi we nyene.

Umuja  arashobora kungana na  shebuja canecane iyo ari shebuja Intumwa?

Ako gatabu karimwo ivyiyumviro bivuye mu bitabu vy’uwatanguje umuhari w’Abahamadiya/ Kadiyani. Mirza Ghulam Ahmadiya agerageza guserura ko yavugishwa n’Intumwa, yatwawe n’urukundo rw’Intumwa y’Imana Muhammadi (I.a.i), rwuzuye ugushimagiza Allah, Ikorowani Ntagatifu hamwe na Islam.

Ayo majambo atwereka ishusho ryiza ry’ingeso za Mirza.

Ku bantu bose batazi uwo ari we MIRZA Ghulam Ahmadi, twabonye ko ari ingirakamaro kwerekana ibiringo bibiri bikurubikuru vyagize ubuzima bwiwe. 

Ikiringo ca mbere gitangura kuva mu bwana bwiwe gushika mu ntango zo mu bukuru bwiwe. Muri ico kiringo, yari umwislam w’umu sunna yitanga cane muri Islam. Mu bitabu vyinshi, yemezako yari afise ukwizigira mu muryango w’aba sunna. Ukwambaza kwiwe Intumwa y’Imana Ntagatifu muri Islam n’igishika kinini co gukorera Islam ni vyo vyaranze ico kiringo. N’aho yaronkeye indero imuhira, ni ukumenya yuko atigeze aja mw’ishure na rimwe (MADRASAH) kugira ngo aronke ubumenyi bw’idini canke ngo yiyegereze umu sheikh n’umwe amubere umuyobozi mu kwemera.

Ahubwo, yari yafashijwe n’ibikoresho vy’idini vyariho ico gihe kugira atororokanye ivyiyumviro vyiwe hamwe n’ivyo yashitse ko.

Nta rwandiko na rumwe rwemeza inyifato mbi ku ruhande rwiwe ku vyerekeye ukwemera muri ico kiringo. Kandi ni haba hariho ukudohoka mu nyigisho z’aba sunna, ivyo ntivyoreka kumenywa n’abahinga b’ivya kera n’abanditsi.

Mu kiringo kigira kabiri c’ubuzima bwiwe, ivyiyumviro vyiwe n’ukwemera vyerekana ihinduka ryibonekeza.

Mu ntango, Mirza yaragerageje gusubiza inyuma ivyo ashikiriza hamwe n’inzandiko kugira yereke abaislam ko ibintu bishoboka. Haheze igihe, aca aba uwusomborotsa abandi mu vyiyumviro vyiwe.

Hariho kandi ihinduka  ry’ivyiyumviro vya Mirza binyegejwe abantu kandi bitaboneka mu mayagwa y’Abahamadiya. Mu nzandiko ziwe, Mirza yigisha ko yababajwe n’indwara nyinshi zafashe ubwonko bwiwe hamwe n’ibice bikuru vy’ubwenge. Aho yaciye avuga indwara zimwezimwe nk’igisukari (diabeti)  ukuza arata ubwenge, ukwibagira, ukubura itiro, akabonge, indwara y’umutima. Yaravuga kandi ko bimwankira kurangura amabanga y’abubatse kandi ntagire inguvu zikwiye muri ayo mabanga.

Aragaragaza mu bitabu vyiwe urutonde rw’imiti yakoreshejwe mu gupfupfahaza izo ndwara. Yarategura wenyene iyo miti canke agasaba abandi ngo bayimutegurire. Arerekana ugukoresha imiti itanga inguvu hamwe n’ibiyayura umutwe mu kwiyorohereza.

Avuga ko  vyamushikira ngo arote hanyuma abamarayika bakamubwiriza imiti anywa kugira ngo aronke inguvu z’ukurangura amabanga y’abubatse. Nk’akarorero, Imana yari yamwigishije mu ndoto ingene ategura amazi y’Imana  anywa amufasha mu vyerekeye izo nguvu nke mu kurangura amabanga y’abubatse.

None vy’ukuri, yaravugishwa kandi yatwawe n’urukundo afitiye Intumwa y’Imana Ntagatifu? Yararonka ubutumwa akabonekerwa?  Canke izo nzandiko zari inyishu ivuye ku mutima wiwe urwaye, ku gufata umuti w’amazi canke ibiyoga bikaze? Mu mpapuro zikurikira, nderekana amajambo avuye mu nzandiko za Mirza Ghulam Ahmadi kandi ndahaye akaryo abasomyi ko gushima no kwihweza ingeso ziwe. Ni ahanyu rero ho guca uruhanza ko bwoba bwari ubujuju bwa Mirza canke urugamba yateguye rujanye n’umuhari wiwe w’Abahamadiya/Kadiyani washizwe ho n’ubutegetsi bw’Abongereza.

Dibba, ku wa 3 Myandagaro, 1997

1. Isano riri hagati ya Mirza Ghulam Ahmad na Allah

Mu mayagwa yiwe yo kwiyamamaza, Umuhari w’Abahamadiya/kadiyani ushimagiza urukundo n’ubuninahazwa bw’uwawutanguje kuri Allah.

Amajambo akurikira avuye mu bitabo vyiwe arerekana ko ivyo avuga vyari vyamucishije mu nzira nyinshi.

Dufatire ku rukundo rwiwe afitiye Imana gushika ku kwishiramwo ibibabaza umuntu mu vyerekeye irondoka. 

« Narabonye mu ndoto ko jewe nyene ubwanje nari Imana kandi nibaza ko vyari vyo… ukuba Imana kuranyinjira mu mubiri….kandi muri uko kuntu nari meze nari navuze ko dushaka ijuru rishasha hamwe n’isi nshasha. 

Gutyo nca ndema ijuru n’isi »(1).

« Igihe kimwe Intumwa barindiriye iserura ko ukwo kuntu ishikirizwa ivyo ivuga vyayishikiye ari umugore hanyuma Imana yerekana ubushobozi bwayo buri mu gihimba c’irondoka. Ivyo ntivyari bikwiye ku bantu bashaka gutahura ? »  (Subhanallah ! kwagiriza Allah ivy’amabanga y’abubatse). Dusavye Allah aturinde ivyiyumviro nk’ivyo bitagira ifatiro(2)
Imana ivugana na Mirza  igihe imubonekera.

“(Yewe Mirza) ijuru n’isi ni ivy’iwawe nk’uko ari ivy’iwanje…muri ku bwanje  nk’ubumwe bwanje hamwe n’ukubaho kwa jenyene .... Muri uwanje co kimwe n’umuhungu wanje...... Ndagira amakosa kandi ndakora.....Ndifunga kandi ngahagarika amafungo..... Turabaha amakuru meza y’ivuka ry’umuhungu azogaragaza ukuri n’Uguhangama. Nk’uko Imana yururuka mw’ijuru, tubahaye amakuru meza y’ivuka ry’umuhungu”(3)
2. Mirza Ghulam n’Intumwa y’Imana

Ntagatifu (I.a.i)

Amayagwa yo kwiyamamaza y’umuhari w’Abahamadiyya/ kadiyani yuzuye ivyiyumviro vyavuye mu nzandiko za Mirza, bemeza urukundo rwiwe afitiye Intumwa y’Imana Muhammadi (I.a.i). Igitangaza, ivyiyumviro bikurikira vyavuye muri ivyo bitabu nyene avuga ibihushanye n’ivyo. Igisiga ubwenge, ihindurwa ry’ikibanza ciwe mu rwego rwa mbere akaba umuja wa Ahmadi (Muhammadi I.a.i), mu rwa kabiri naho akangana na we canke akaba Muhammadi we nyene ubwiwe kandi  yari  yaborojwe  n’urukundo afitiye Intumwa y’Imana. Turaza kubona yuko urwo rukundo rwari rwamukuyeko ubuntu bwiwe bwose ku buryo ahinduka Muhammadi wenyene ubwiwe, nk’uko avyiyitirira Ikibazo umuntu yokwibaza ni ugushaka kumenya ko abanywanyi biwe ni ukuvuga abamwemera (abakadiyani/ Abahamadia) bahora bitegereza neza izo nzandiko ? Ni  vyaba ari vyo, ni kubera iki batiyamiriza inyigisho nk’izo ?

1° Mirza yemeza kuba umuja yuzuye  urukundo rw’Intumwa y’Imana  Ntagatifu Muhammadi (I.a.i)

Nk’uko biri mu gatabu « Ahmadi mu buninahazwa bwa Muhammadi », Mirza yemeza ko yinjijwemwo urukundo.

Avuga yuko ari Ghulam (umuja) wa Ahmadi (I.a.i).

« Ukwo kwicisha bugufi kwiwe ntabwo ari ukw’Intumwa canke Umutumwa ahubwo ukuba hasi kwanje gutegetswe n’ukugira imico y’intumwa ku muja no ku wuri inyuma yiwe » (1)
« Havuye Imana, ndaborejwe n’urukundo mfitiye Muhammadi, ni vyaba ivyo ari uguhemukira Imana, ubwo rero ndi umuhakanyi mukuru muri bose »(2)
Rero ayo majambo aca yereka neza abamwemera bose urukundo afitiye Intumwa y’Imana Muhammadi. Yarongeye kandi arashishikara agera kure, araheza avuga yuko urukundo rwiwe rwamushize ku rwego rwo hejuru ku buryo we nyene ubwiwe baciye bamwitiranya na Muhammadi (I.a.i.).

Mirza yavuze ati :

« Kandi Imana impa ubuntu bw’Intumwa y’Imana Ntagatifu. Irabuhingura neza. Muri jewe, Ishiramwo ubwitonzi n’umutima wo gufasha abandi nk’Intumwa ku buryo ahantu hanje haba ahantu hiwe. Gutyo uwo wese aja mu muryango wanje vy’ukuri aca aba  umwe mu bagenzi banje agendera ku mategeko yanje asanzwe ari meza gusumba ay’izindi ntumwa. Si ibinyegezwa kuri abo bose bafise ububasha bwo gutegera ico aya majambo avuga :  « n’abandi kandi b’ababo ».

« Umuntu atandukanya hagati ya jewe na Muhammad (Ia.i) ntiyigeze ambona canke  amenya »(3)
Cari ikibazo gusa c’umwamya kugira yemeze ko ari we afise ubutumwa bw’Intumwa y’Imana Muhammad (I.a .i). 

Gutyo Ghulam aca aba umutware.

2° Mirza Ghulam yemeza ko afise ubutumwa bw’Intumwa y’Imana Ntagatifu (I.a.i)

Mirza Ghulam avuga:

“Muhammadur-Rasulullah wal – Ladhina maahu ashi dau alal kuffaar ruhamaau bainahum”.

Muri ayo majambo Mirza yemeza ko Imana yamwise Muhammadi hamwe n’Umutumwa “(4)
“Intumwa y’Imana Ntagatifu yagize amavuka abiri. Mu yandi majambo, dushobora kuvuga yuko Intumwa y’Imana yagarutse. Ivyo vyari vyaremewe kandi bigaragazwa n’ukuza kw’uwo bazeye ko ubukiriro na Mahdi biteze”(5)
Mirza Ghulam yavuze ati:

“Narabivuze kenshi ko nk’uko amajambo yo mw’Ikorowani abivuga:

“Wa akharina minhum lamma yalhaqu bihim az buruzi (no ku bandi kandi b’ababo batarabakurikira). Ndi ya ntumwa nyene, Khatamul Anbiyyah (Intumwa ya nyuma) kandi haraciye imyaka 20, Imana impamagara Muhammadi na Ahmadi muri Braheen-e Ahmadiya kandi yemeza ukubaho kwiwe”.(1)
“Intumwa y’Imana Ntagatifu (I.a.i) yagize amavuka abiri mu butumwa bwiwe. Tuvuga yuko hari haremewe ko Intumwa y’Imana Ntagatifu (I.a.i) yategerezwa kuvuka  kandi (yuzuye amajambo y’ ubutumwa) ivyo na vyo vyabonetse igihe Mahdi biteze avuka(2)
“Iyo nkoreshwa n’Intumwa y’Imana Ntagatifu kandi iyo ibikorwa vyose bigizwe na Muhammadi harimwo n’ivy’ubutumwa vyiserurira mu cirore c’igitutu canje, none uwo muntu ni nde yasavye ubutumwa mu kubaho gutandukanye n’uko”(3)
Ivyiyumviro nk’ivyo be n’inzandiko za Mirza Ghulam Ahmadi bituma abanywanyi biwe baserura nabi ukwemera kwabo muri aya majambo.

Mirza Basheer Ahmadi mwene Mirza avuga ati:

“Umukiza biteze si umuntu atandukanye n’Intumwa y’Imana Ntagatifu (I;a.i) mugabo ni we nyene yagarutse kuri iyi si mu yindi shusho, kuva  ubwo, nta gukekereza: Imana yarungikiye kadiyani Intumwa y’Imana Ntagatifu”(4)
“Ubu, birumvikana ko ni kwaba uguhakana Intumwa y’Imana Ntagatifu ari ukutemera (KUFR), rero guhakana Umukiza biteze na ko nyene ni ukutemera. Ivyo birafise insiguro kuko Umukiza biteze nta wundi ariho atari Intumwa y’Imana Ntagatifu yo nyene ubwayo. Ni kwaba uguhakana Umukiza atari ukutemera, na ho nyene ukw’Intumwa y’Imana Ntagatifu na kwo nyene si kwo, Imana irabibuza”(5)
“Ubwo rero, nta  gukekereza kuriho : Imana yarungitse kandi i kadiyani Muhammad (I.a.i) kugira ngo arangure ivyo yemeye”(6)
1° Mirza  angana n’Intumwa y’Imana  Ntagatifu Muhammadi (I.a.i)

Ikindi kiringo Mirza yaciyemwo kwari ukwigereranya n’Intumwa y’Imana Ntagatifu. Mu vy’ukuri, Mirza yavuze ati:

„Uwo wese atandukanya jewe na Mustafa (I.a.i), Ntiyigeze ambona kandi ntiyigeze amenya“(7)
Ikinyamakuru cemewe c’abakadiyani Al Fazl canditse gutya mu mirongo yaco:

„Igisata ca Mirza mu migambi ya Allah ni igisata c’Intumwa y’Imana Ntagatifu (I.a.i) mu yandi majambo, ku bwa Allah, nta nsiguro zibiri zemewe canke  itandukaniro hagati y’Intumwa (Mirza) n’Intumwa Ntagatifu y’Imana (I.a.i). Ahubwo, basangiye ikibanza c’iteka, ikibanza kimwe, urwego rumwe hamwe n’Izina rimwe. N’aho mu mvugo ari abantu babiri, mugabo mu vy’ukuri barimwo umuntu umwe kandi ni bamwe(8)
Uguserura ukwemera kw’abakadiyani


Inzandiko za Mirza zakurikirana mu bisanzwe uku kwemera gukurikira.

„Hamwe n’ukuza kw’intumwa biteze, itandukaniro (mu nsiguro za Kalima)  ryarabonetse, ivyo kandi biri imbere y’umuzo w’intumwa biteze, mu nsiguro ya „Muhammadur Rasulullah“ gusa Intumwa zo mu minsi yaheze zarimwo mugabo aho umukiza biteze aziye, Intumwa y’Imana yarongewe nsiguro ya Muhammadur Rasulullah.... Gutyo kugira winjire mw’Idini  rya Islam, ukugaragaza ukwemera kwagumye ari kumwe. Itandukaniro gusa ririho ni uko ukuza kw’intumwa biteze kwarongeyeko Intumwa y’ikirenga.

Ivyo bisigura yuko tudakeneye ukundi kugaragaza ukwemera kuko umukiza biteze aravyivugira ubwiwe:

„Saara wujuudi wujuudah (ukuba umuntu kwanje guca guhinduka ukuba umuntu kwiwe) kandi uwo atandukanya jewe na Muhammadi (I.a.i) ntiyigeze ambona canke amenya“.

Gutyo umukiza biteze ni Muhammadi Rasulullah we nyene yagarutse kw’isi kugira yigishe ubwislam. Rero, ntidukeneye ukundi kugaragaza ukwemera gushasha. Ego, iyo haza uwundi muntu, twategerezwa gukenera ukundi kugaragaza ukwemera gushasha. Rero ni mwiyumvire mwese hamwe“. (1)
„Inkurikizi ziboneka z’ivuka ry’umukiza biteze (Kadiyani Mirza), ni itandukaniro ryibonekeza (mu vyerekeye ukugaragaza ukwemera). Imbere y’ivuka ry’umukiza biteze (Kadiyani Mirza) ngo abe Intumwa y’Imana, amajambo Muhammadur Rasuulullah yasigura kuri bo Intumwa gusa zaje imbere yiwe mugabo hanyuma y’umukiza biteze akoreshwa n’Intumwa y’Iman, nta ntumwa yindi yongeweko mu nsiguro ya Muhammadur Rasuulullah.

Kuri ivyo, dufatiye kw’ikoreshwa ry’umukiza biteze, Imana yarabujije gukuraho ukugaragaza ukwemera uhubwo kurasayangana n’umuco mwinshi. Kwagumye uko no mu ntango z’Ubwislam kiretse ko itandukaniro ari ikoreshwa ry’umukiza biteze (Mirza Ghulam) bongeyeko, ni ukuvuga intumwa irengako ku nsiguro ya Muhammadur Rasuulullah“(2)
„Kuri ivyo, naho twemera ku gukekereza ibidashoboka kw’izina ryubashwe ry’Intumwa y’Imana (I.a.i) ryongewe mu kugaragaza ukwemera kwubashwe kuko ari uwa nyuma mu ntumwa, rero nta kibi kiriho kandi ntidukeneye ukugaragaza ukwemera gushasha kuko umukiza biteze si ikibanza  gitandukanye n’Intumwa yubashwe.

Nk’uko Mirza yabivuze:“Ubuntu bwanje burasa cane n’ubwa Muhammadi Rasuulullah“. Yongera avuga ati:“ Uwo wese atandukanya jewe na Mustafa ategerezwa kuba atigeze ambona, canke amenya“.

No kuri iyo mvo, Allah Nyeninganji yemeye ko azomuhindura „Khatan un Nabin „kuri iyi si kandi nk’intumwa ivyo kandi bizoba ubwigenge bw’iyi mirongo y’Ikorowani:

„No ku bandi kandi bo mu babo batarabakurikira“. Kuri ivyo rero, Umukiza biteze (Mirza Kadiyani) ni we nyene ubwiwe Muhammadur Rasulullah, yakoreshejwe kw’isi ngo akwize hose Ubwislam. Rero ntidukeneye ukugaragaza ukwemera gushasha. Uwundi yari gukenerwa iyo abandi bantu bari gukoreshwa mu kibanza ca Muhammadur Rasuulullah. Kuri ivyo ihweze neza(3)
Kadiyani Durood shareef (Igisabisho cashikirijwe Intumwa y’Imana Muhammadi)

“Rero dufatiye kuri iyi mirongo y’Ikorowani. “N’ukuri, Imana n’abamarayika bayo bashakira Intumwa y’Imana amahoro. Yemwe abemera, ni mumushakire amahoro mwongere mumuramutse indamutso” (Ikorowani 33: 56) kandi mufatire ku nyigisho ziwe (imigenzo yiwe) zirimwo inyigisho zo gusengera Intumwa y’Imana Ntagatifu (I.a.i) ivyo mubigire kandi ku Ntumwa biteze. Birakwiye kandi no ku Ntumwa y’Imana Ntagatifu (I.a.i)(1)

Dufatiye ku mategeko ya Islam, birategetswe gusengera Intumwa y’Imana  n’umuryango wayo nk’uko bihambaye cane gusengera Intumwa biteze kandi ntibashimishwe n’imihezagiro isanzwe gusa naho boba bitura ku Ntumwa gusa.

Mirza yavuze ati: “Kimwe mu vyo ibijuju bihakana ni uko iyo abanywanyi ba Mirza batakamba kuri bo imihezagiro ya Allah, bavuga ko ari Haram (birabujijwe). Inyishu y’ivyo ni uko ndi Umukiza biteze kandi Intumwa y’Imana Ntagatifu yo nyene ubwayo yarabivuze.

Igisabisho na co nyene caravuzwe ku mukiza biteze. Iyo amajambo nk’ayo avuzwe n’intumwa akemezwa n’abagendanyi bayo kandi Imana ikaba yarabivuze muri Korowani, ivyo vyoshoboka gute kuba haram (bibujijwe) ku muryango wanje ngo bansengere?(1)
4° Mirza ahindura mu majambo yiwe uturongo two muri Korowani Ntagatifu

Yari yimenyekanishije ubwiwe ko ari imborerwa, yuzuye urukundo rw’Intumwa y’Imana Ntagatifu. Ku bwiwe, urukundo rwiwe rufatana n’urw’Intumwa y’Imana kandi inyishu iba intango y’ukubonekerwa. Gutyo Imana imumenyeshako imirongo yose yo muri Korowani yari yashikirijwe kubera ukuninahaza Intumwa y’Imana Ntagatifu Muhammadi (I.a.i) ko ubu, ishikirijwe kw’izina ryiwe.

Musomye igice ca 22 ca Haqeeqatul Wahi ca Roohani Khazain, muzosanga ko kuva ku mpapuro 77 gushika ku 111, Mirza Ghulam yarerekanye ivyashikirijwe n’ivyo yeretswe mu carabu. Ku bahora basoma Ikorowani Ntagatifu, bazosanga mwo ivyahinduwe mu miro ngo myinshi,y’Ikorowani.Muri yo harimwo imirongo yashikirijwe Intumwa y’Imana Muhammadi (I.a.i) n’iyindi  ku Ntumwa Aburahamu (Imana imushimire) Turerekana mu mirongo ikurikira uturorero tumwetumwe. Imana iraninahaza Intumwa y’Imana Ntagatifu (I.a.i) hamwe n’abasangirangendo bayo muri Korowani Ntagatifu muri iyi mirongo:

“Muhammadur- Rasuulullah wal ladhina maahu’ ashidaau alal kuf faar ruhamaau bainahum”.

“Muhammadi ni Intumwa y’Imana n’abari kumwe na we (ni ukuvuga abasangirangendo biwe) barakaze cane ku batemera, bagiriranirana imbabazi muri bo!






(Ikorowani 48: 29)

Mu binjana vya 14 vya nyuma, Abaislam ntibigeze baronka iyindi nsiguro y’iyo mirongo. Mugabo Mirza amenyesha ko “Imana yamuhamagaye  Muhammadi kandi Intumwa”(1).

Muri urwo rutonde nyene rw’ivyiyumviro, urutonde rukurikira rujanye n’imirongo mikeyi yo muri Korowani umwislam wese ategerezwa kuba azi ko yambaza kandi ahimbaza Seydna Muhammadi (I.a.i) mugabo vyari biteye ubwoba kandi ko vyagenewe kuninahaza Mirza Ghulam. Yemeza ati:

“Huwal ladhi arsala rasulahu bil huda”

« Ni we (Allah) yarungikanye Intumwa yiwe hamwe n’inzira nziza be n’idini ry’ukuri…. » (Ikorowani 9 : 33).

« Subhaana lladhi asraa bi abdihii ?

« Ubweranda ni ubwiwe (Allah)  we ijoro rimwe yagendesheje umuja wiwe amuvanye ku Musigiti Mutagatifu Al Haram agana umusigiti uri kure Al Aqsa Twahezagiye inkikuro zawo… »(Ikorowani17 :1 

« Qul in kuntum tuhibbunallah fatabiuni »       

« Vuga (Ewe Muhammad) ni mwaba mukunda Allah,          

 ni munkurikire rero….. » “

  



(Ikorowani 3 : 31)

« Innaa fatahnaa laka fathan mubiinaa”

“Ego, ntankeka twebwe twaraguhaye (yewe Muhammadi) intsinzi yibonekeza....”





(Ikorowani 48: 1-2).

“Yaa siin wal qur aanil Hakim, Innaka laminal mur saliina...”

“Ya  sin . Ku kw’Ikorowani yene uutungane!Ego,vy’ukuri Uri  mu gitigiri c’ Intumwa.”

                                     (Ikorowani 36:1-3)

“Inna aatwainaakal kawthar”

“Ego, Twaraguhaye ( Yewe Muhammadi) amahirwe menshi (y’amahirwe y’ibirere bibiri) (Ikorowani 108: 1).

“Wa arsal naaka ila rahmatan lil alamiina”.

“Kandi Twakurungitse (Yewe Muhammadi) ngo ube ikigongwe ku ibiremwa”.

(Ikorowani 21:107).

Amaze rero kwiha igikorwa c’Intumwa y’Imana Ntagatifu (I..a.i) yaciye atangura kwiha utundi turanga:

-Umuryango wiwe uhinduka Ahl-i-bait;

-Abasangirangendo biwe baba Abaswahaba.

-Umukenyezi wiwe aba Nyina w’abemera.

- Umusigiti wubatswe na se wiwe uhinduka Al Aqsa  i Kadiyani.

Mu kiringo c’imyaka 1400, abaislam bari bihenze ku ho bashize Igisagara Gitagatifu c’i Yeruzalemu.

Ku bwa Mirza Ghulam, Umusigiti wa Al-Aqsa w’Iyeruzalemu  uri i Kadiyani.

Intumwa y’Imana Ntagatifu yagiye i Kadiyani atari i Yeruzalemu mw’ijoro ry’Iyurizwa mw’ijuru “Miraj”. Mirza avuga ati: Umurongo wo muri Korowani (17:1) Subhan al lazii asraa bi abdihii lailan min al Masjid al Haram ila aa al masjid al Aqsa.....”

Ubweranda ni ubwiwe (Allah) We mw’Ijoro rimwe yagendesheje umuja wiwe (Muhammad)   mu Musigiti Mutagatifu Haram agana Umisigiti Aqsa,bisigura kandi ikoreshwa ry’ukuri ry’Umusigiti wubatswe na se Mirza no ku bikorwa vyose vyongeweko bigirwa na Mirza(1)Kadiyani hahinduka ahantu hatagatifu nk’isi ntagatifu iri i Makka (ardh-e- haram) . Kuja kugendera ico kibanza bifise insiguro yo kugira urugendo rutagatifu.

“Isi ya Kadiyani ubu irubashwe, abantu bahinduye Kadiyani  isi ntagatifu”

(2) “Abantu barahagirira urugendo rutagatifu rutoyi be na rukuru. Mugabo muri ico kibanza (Jalsa Salana i Kadiyani), impera ni nini gusumba iyo umuntu aronka iyo agize urugendo rutagatifu rutoyi i Makka (UMMRA). Kutahamenya ni ikibi kandi n’ intambanyi kubera inzira (ya Ahmahiya) ari iy’Imana kandi ni itegeko ry’Imana” (2).

“Iyo abantu bafise uburyo kandi batunze bashobora kugira urugendo rutagatifu. N’aho imihari y’Imana itangurira mu bakene kandi abo na bo bakaba bobigirirwa ko ikigongwe. Rero Imana yashinze ukwezi kurenga kugira ngo abantu bakenye bo mu Buhindi bashobore na bo kwifadikanya n’abandi mu rugendo rutagatifu”(3)
N’ubwa nyuma,abasubirizi biwe babaye aba “ Khulafa –e-Rashideen.

5° Ukubonekerwa kwa Mirza Ghulam

Muri ico kiringo ,Mirza aravuga cane kandi avugira mw’ishengero , ivyerekeye ivyo yahishurirwa n’Imana . Aca arabimenyesha rero hose . “ Ishingiro ry’ivyo yamenyesha ntabwo ari inyigisho z’Intumwa y’Imana mugabo Ikorowani .Kandi ukwo guhishurirwa guturuka iwanje . Ego mu kubishigikira ,turatanga kandi inyigisho z’Intumwa y’Imana zijanye n’Ikorowani kandi ntizibeshuza  uguhishura kwanje. 

Igice gisigaye c’inyigisho, ndagita nk’urupapuro ataco rumaze”(1)
Muri Braheen –e- Ahamadiyya, Imana yarampamagaye kw’izina rya Aburahamu.....”(2)
“Inyigisho zanje zuzuyemwo amategeko hamwe n’ibiziririzwa kandi harimwo n’ivyahinduwe mu turongo tw’amategeko (SHARIA).

Kuri iyo mvo, Imana yahinduye  inyigisho zanje n’uguhishurirwa kwanje nk’ubwato. Tubirfashe uko, Imana yaremeje uguhishurirwa kwanje, inyigisho zanje hamwe n’ukwigumya  kwanje mba  ubwato bwa Nowa, be n’ishingiro ry’ubukirirro ku biremwa-bantu bose.

Abafise amaso ni babone n’abafise amatwi bumve”(3)
“Mvuze ndahira kw’Izina ry’Imana ko nemera ivyo ishikiriza nk’uko nemera Ikorowani n’ibindi bitabu vy’Imana, nk’uko kandi mfata Ikorowani ata gukekereza, vy’ukuri Igitabu c’Imana, nibaza ko uko kubonekerwa kwururukira muri jewe, kugizwe n’amajambo y’Imana”(4)
“Ndafise ukwemera  mu kubonekerwa kwanje nko mw’Ikorowani hamwe na Taurati”(5)
“N’ijambo ry’Imana ryururukira kuri jewe kenshi cane ku buryo iyo ryegeranijwe, ntiryoba munsi y’ibice 20”(6)
6° Mirza arahambaye gusumba Intumwa y’Imana Ntagatifu Muhammadi (I.a.i.) (ma’az Allah)
Naho harimwo icubahiro n’akarusho, Mirza Ghulam  ntivyamushimishije nk’uko yashaka. Yipfuza gushika kure cane. None ryoba ari iyurizwa ry’umutima canke ukwishiramwo ubukuru ? Nta n’umwe yobitora. Ikiringo gikurikira kwabaye ukugaragaza ubukuru bwiwe hamwe n’ukwubahwa kwiwe ku Ntumwa y’Imana Ntagtifu Muhammadi (I.a.i). Avuga ati:

“Mugabo ukwemera kw’Intumwa y’Imana Ntagatifu (I.a.i) (kubonekera muri Mirza Ghulam) muri iki gice  ca nyuma c’imyaka igihumbi  muri iyi minsi kurakomeye tugereranije n’imyaka yose ya mbere, nk’ukwezi gukwiye.”(7)
“Ubutagatifu bw’Intumwa yacu bwatunganijwe mu binjana cumi bigira gatanu, kubonekera mu turanga twibonekeza kandi muri ico gihe, ntikwashikiriye isango ry’ukuri. Ahubwo yari intambwe ya mbere kuri “iryo songa ry’ukwemera nyakuri”.Haheze iyo intambwe, ukwemera kwaciye  guseruka mu muco nyawo mu binjana cumi bigira gatandatu (ivuka ryiwe rya kabiri i Kadiyani gushika ubu)”(1) 

Mirza yamenyesheje abamwemera ko yahawe ibimenyetso ibihumbi amajana atatu hamwe n’ibitangaro mugabo Intumwa y’Imana Ntagatifu yari yahawe ibihumbi bitatu gusa. Mu kwiyemeza, yaciye yandika mu mazina y’ubuhizi. “Ku bw’Intumwa y’Imana Ntagatifu, Imana yerekanye gusa ikimenyetso c’ubwirakabiri.

Mugabo kuri jewe, yerekanye ikimenyetso c’ubwirakabiri haba ku murango haba mw’ijoro.

Kubera ivyo, ntimunyemera”(2)
Aca akwiza hose ko insiguro zimwe zimwe z’Ikorowani Ntagatifu zinyegeje kandi zidashirwa ahabona, zitahishuriwe Intumwa y’Imana Ntagatifu mugabo yarazimenyeshejwe. Gutyo Intumwa y’Imana Ntagatifu ntiyashoboye gutahura insiguro ya mwene Mariyamu (ari we bita Bikira Mariya), Dajjal, umushaha wa Dajjal, Gog na Magog, ikinyamugigima”(3)

“Ubwislam (bw’Intumwa y’Imana Ntagatifu) bwatanguye nka kurya kw’ukwezi gushasha kandi bwari bwategekanijwe kuba (mu gihe c’ikiringo ca Mirza) nk’ukwezi gukwiye”(4)
“Kandi birumvikana ko Fath-e- mubeen (intsinzi iboneka) yari ashitse ku kiringo c’intumwa yacu mugabo iyindi ntsinzi yarasigaye. Yoyo ni nini gusumba kandi irumvikana gusumba iya mbere.

Ivyo vyari vyarashikirijwe ko ikiringo ciwe kizoba ic’Intumwa bari biteze.(5)
Amayagwa akurikira yaravuzwe n’umunywanyi wa MIRZA, ayavugira imbere yiwe. Batubwira ko yavuze ati: “JAZAKALLAH », bisigura “dusavye ko ALLAH abibahembera” hanyuma ayo majambo aca yandikwa mu ndome nini aca ayamanika mu nzu yiwe. 

“Muhammadi yamanutse ukundi gusha muri twebwe kandi arahambaye cane mu ntsinzi yiwe kuruta ubwa mbere.

Uwushaka kubona Muhammadi yarushirijeho araja kuraba Ghulam Ahmadi i Kadiyani”(6)
“Uguca ubwenge kw’umukiza barindiriye (Mirza w’I kadiyani) ni kunini  gusumba ukw’Intumwa y’Imana Ntagatifu (I.a.i) kandi ivyo ni igice kimwe c’ubukuru bw’Umukiza barindiriye burengeye ubw’Intumwa y’Imana Ntagatifu. Ubushobozi bwo kwiyumvira bw’Intumwa y’Imana Ntagatifu ntibwari gushobora gukura neza ngo bukore kubera iterambere ridakwiye, n’aho ubukerebutsi bwari ho.

Ubu rero bwo nyene bwaragaragaye  neza biciye  ku mukiza barindiriye kubera habonetse iterambere(7)
7° Mirza atesha agaciro cane Intumwa y’Imana Ntagatifu (I.a.i)

· Intumwa y’Imana Ntagatifu ntiyategereye insiguro y’ikigabane ca Zilzal (kiri muri Korowani Ntagatifu”(1)
· Ivyahishuriwe Intumwa y’Imana Ntagatifu vyerekanywe ko atari vyo”(2)
· Intumwa y’Imana Ntagatifu (I.a.i) yaragize amakosa mu  gusigura no gutegera ivyo yahishuriwe(3)
· Imva y’Intumwa y’Imana Ntagatifu iri mu bibanza bitagatifu ku Baislamu bo kw’isi yose.

Ng’uku ukugene Mirza yamututse: (Nsaba ko Allah n’Intumwa yiwe bambabarira kubera yuko nahavuze nabi kandi ari hatagatifu).

“Kandi Imana itora ikibanza kigayitse ngo bahambemwo Intumwa y’Imana Ntagatifu, hari hasanzwe hanuka cane, h’umwijima, kandi cari ikibanza kigenewe gutamwo umwanda w’ibikoko bitobito. (4)
8° Ivyiyumviro vy’ukuba Intumwa ya nyuma.
Amaze gushika kuri iyo ntambwe, ntibitangaje ko yiyumvamwo ko ari we ntumwa ya nyuma.

“Imyaka iheze nca mvuga kandi nti, nk’uko iyi mirongo yo mw’Ikorowani ibivuga:

“Wa aakhariina minhum lamma yalhaquu bihim”- no ku bandi b’ababo batarabahamvya Ndi ya ntumwa nyene, khatum-ul-Anbiya (intumwa ya nyuma) kandi haheze imyaka 20, Imana inyita Muhammadi na Ahmadi muri Braheen-e- Ahmadiyya, kandi yemeza ko ari Intumwa y’Imana Ntagatifu (I.a.i). 

Gutyo ubutumwa bwanje nta na gatoyi buhakana ikibanza c’Intumwa y’Imana Ntagatifu, kuba Intumwa ya nyuma mu ntumwa zose kuko ikintu nticigera gitandukana na rimwe n’igitutu caco.

Kuva ubwo, iyo nzira (ikimenyesha ukubaho kw’intumwa ya nyuma) ntiyigeze icika kuko ubutumwa bwa Muhammadi bwasigaranye Muhammadi”(5)
“Hahezagirwe uwo yambonye. Mu nzira zose zishika ku Mana, ndi inzira ya nyuma, no mu mico yose, ndi uwa nyuma. Hagowe uwo yampevye, kuko jewe ntari ho vyose ni umwijima”(6)
“Ni jewe jenyene natowe muri uyu muryango mfise izina ry’ubutumwa

Nta wundi muntu n’umwe yari akwiye kuronka iryo zina kandi bari barindiriye ko ivyo biba. Ivyo vyari vyamenyeshejwe mu nyigisho z’ukuri ko umuntu nk’uwo azobaho. Ubwo butumwa bwarabonetse”(1)
“Ubutumwa bwahagarariye ku Ntumwa y’Imana (I.a.i). Kubera ivyo mu  nyuma ziwe, nta ntumwa n’imwe kiretse uwujujwe ko umuco Wiwe kandi igirwa n’Imana samuragwa Wiwe; Iyo ntumbero yari yahawe Muhammadi (I.a.i) kuva mu ntango hanyuma ihabwa we (Mirza) yari yigishijwe n’umutima wiwe uca ugira kandi igitutu ciwe. Gutyo ni hahezagirwe uwo yigishije kandi hahezagirwe uwo  yigishijwe (Mirza).

Gutyo intumbero yari yagenewe ibinjana cumi bigira gatandatu, na wo akaba ari umunsi ugira gatandatu mu minsi y’Imana.... Gutyo Intumwa biteze yari yavutse muri ico kinjana nyene”(2)
Mirza Basheer Ahmadi mwene Mirza Ghulam yanditse ati:

“Gutyo rero umuntu umwe yaronse ikibanza c’Intumwa mu muryango (w’abaislam) wa Muhammadi...... Kiretse ku mukiza yemewe, nta munywanyi n’umwe w’Intumwa y’Imana Ntagatifu yamukurikiranye gushika ku mpera ku buryo bomwita igitutu c’Intumwa y’Imana Ntagatifu. Mugabo Umukiza barindiriye gusa yari yatowe ngo abe Intumwa y’Imana”(3)
Ikinyamakuru kizwi hose ca kadiyani  canditse kiti: Aya majambo aremeza ko, kiretse Umukiza barindiriye, nta wundi n’umwe ashobora kuba intumwa...... Havuye Intumwa y’Imana ntagatifu  (I.a.i) hari hakwiye intumwa imwe gusa kandi irungikwa ry’Intumwa nyinshi ryari kubangamira ubwitonzi hamwe n’imigambi y’Imana”(4)
3. Mirza yigungirako ubwislam

1° Ubwislam bwo mu gihe c’umuzo wa Mirza ni idini ritabaho.

“Ngira ngo mu mwaka w’1096, bisabwe na Khwaja Kamaludin, Moulvi Muhammadi Ali yarashize igikumu ku masezerano hamwe n’uwusohora ibitabu “ Akhabar –e- Watan”. Kubera ivyo, “ Ikinyamakuru c’Amadini nticabaye kigisohora amakuru y’abakadiyani. Mugabo rero carasohoye  amakuru kuri Islam n’umwanditsi wa Watan atanguza kwegeranya uburyo bw’Ikinyamakuru ‘(c’Amadini). Umukiza barindiriye ntiyashimye iyo ngingo kandi ica yankwa rwose n’abagize umuryango (w’abaislam).

Hazrat Shahid yaciye avuga ati:

“Mwerekana imbere y’amakungu Ubwislam bwapfuye mu kunkuramwo”(5)
“Twemera ko idini ritagira ugushishikara mu butumwa (nko muri Islam) ni idini ryapfuye. Duteye akamo rero amadini y’abayahudi, y’abakristu, n’abahindi kuko nta ntumwa ariho muri bo.  Iyaba yari intumbero y’ubwislam , ntitwari kuba turengeye abaca imigani. Ni kuki dufata ko ayo madini asumba ayandi ? Hategerezwa kuba hari itandukaniro”(6)
2° Mirza yemeza ko ubwislam ari idini ryataye igihe, rya shetani kandi rigayitse.

Iryo dini nta bwo ari idini kandi iyo ntumwa nta bwo ari Intumwa y’Imana. Mu kumukurikira, umuntu ntashobora kwiyegereza Imana nk’uko adashobora guhabwa agaciro n’ibisabisho.

Iryo dini ryarataye igihe kandi riragayitse. Ryigisha ko amajambere y’abantu akomoka ku nyigisho nkeyi zo muri Korowani Ntagatifu n’itegeko rya Muhammadi Sharat-e- Muhammadia zishikirizwa bafatiye ku migenzo y’Intumwa y’Imana Ntagatifu (I.a.i) kandi ukwo guhishurirwa kwari kwahagaze ha gushishikara......Idini nk’iryo rikwiye kwitwa ko ari irya shetani hako ryitwa Idini ry’Imana”(1)
“None iryo bireka kwumvikana gute kandi ko atari vyo, mu kwemera ko mu nyuma y’Intumwa y’Imana Ntagatifu (I.a.i), umuryango w’uguhishurirwa n’Imana ube wugawe rwose kandi ntihabe icizero ko wuguruka muri kazoza gushika ku munsi w’Izuka? Vy’ukuri ni ukwambaza gusa inyigisho.

Idini ritagira ikimenyetso na  kimwe c’ubushobozi bwa Allah rirashobora kwitwa gutyo? Mvuze nti kw’izina ry’Imana Nyeninganji ko ico kiringo ataco camariye mu vyerekeye inyingisho z’idini.

Idini nk’iryo ndaryita irya shetani kandi ntirigira imihezagiro y’Imana kandi ndemera ko idini  nk’iryo rishikana neza mu muriro udahera kandi rikagumiza  uwurikurikira mu buhumyi gushika umunsi apfa”(2) 

4. Mirza n’Ikorowani Ntagatifu

“Ikorowani ni igitabu c’Imana hamwe n’amajambo ava mu kanwa kanje”(3.)
Igihe Mirza Ghulam Ahmadi yari yatewe akamo kubera izo nzandiko zari zuzuyemwo amahinyu yerekeye abansi biwe ,yaciye yemeza ko Ikorowani na yo yuzuye amajambo aremereye, aca adondagura amajambo menshi yo mw’Ikorowani  ko nayo aremereye turavye amategeko ngenderwako ariho ubu (4)
Ivyahinduwe mu Gitabu c’Ikorowani Gitagatifu

Ihindurwa rishobora kugirwa mu buryo bwinshi:

1. Mu gisomwa ubwaco

2. Insiguro n’uguhindura mu rundi rurimi

3. Mu gushira  mu ngiro ibiri mu turongo tw’Ikorowani

4. Ugukuramwo uturongo tumwetumwe tw’Ikorowani

Mu ruhande rumwe, Mirza Ghulam Ahmadi yari yishize mu makosa muri ubwo buryo bune.

 Mu rundi  ruhande, ntiyari yahinduye ivyanditswe mu rurimi rw’Icarabu biri muri Korowani Ntagatifu mugabo igihe yerekana uduce  tumwe tumwe mu bitabu vyiwe vyinshi, yarahindura n’impaka bimwe bimwe vyo mu gisomwa co mu carabu.

Uturorero turibonekeza mu mirongo ikurikira :Akarorero kazwi neza ku vyahindutse mu majambo yahinduwe mu rundi rurimi hamwe n’insiguro y’Ikorowani Ntagatifu, ni agace k’i 144 ko mu kigabane ca 3 cerekeye Intumbero y’ubutumwa.

Kuva mu ntango z’ubwislam, kuva ku Ntumwa Ntagatifu Muhamadi (I.a.i) gushika uyu munsi,abaislamu bose bamye bafata ko intumbero y’ubutumwa itomoye neza ku buryo idateye amadidane.

Kandi, Mirza Ghulam Ahmadi, mu myaka ya mbere, yiyumvira nk’uko, mugabo, ivyiyumviro vyarahindutse aca atanga insiguro yiyumviriye ijanye n’uko ubutumwa bwa Muhammadi (I.a.i) butari intango y’intumbero mugabo intango igaragaza ku zindi ntumwa zizokurikira. Nk’uko umengo Allah yari yarungitse Intumwa 124.000, ubu rero yari yahaye ububasha bwiwe Intumwa y’Imana Ntagatifu (I.a.i);Gutyo aca yemeza ko ari we ntumwa yonyene ikurikira Muhammadi (I.a.i) umuco wa nyuma w’imico ya Allah. 

Mu yandi majambo, ivyo yatanze vyose mu nsiguro z’ibitabu vyiwe kuri ayo majambo (yo mw’Ikorowani), bwari uburyo bwo kubesha kugira ahe insiguro inyifato yiwe y’ubutumwa. Yuguruye umuryango wa KHATME NABUWWAT ( ubutumwa) aca arinjira kandi arugara.

None ako si akarorero kabi ka Shetani.

Dufatiye kuri ivyo, abasomyi barashobora kubona ingene uturongo two  mw’Ikorowani duhayagiza Intumwa y’Imana Ntagatifu (I.a.i) twahinduwe na MIRZA atwihererezako. Ugukuraho JIHAD (indwano ntagatifu) kwa Mirza Ghulam Ahmadi ni akarorero kabi gateye kubiri n’amategeko y’Ikorowani Ntagatifu. Agace kamwe gusa karakwiye kugira ngo kavyemeze:“ Kuva ubu, indwano Ntagatifu (y’abantu) igizwe n’umupanga, irabujijwe nk’uko Imana yabitegetse. Kuva ubu, uwo wese azosohora umupanga arwanya umuhakanyi kandi akazitwa we nyene Ghazi, azoba agambarariye Intumwa y’Imana (I.a.i) yari yaramenyesheje, haraciye imyaka 1300 ko, inyuma y’ugushika kw’Umukiza barindiriye,indwano zose z’imipanga zizohera. Aho rero amariye gushika ,nta Jihad y’imipanga izosubira kuba.

Ku ruhande rwacu na ho, twaradugije idarapo ry’amahoro, ry’ikigongwe n’ubutore“(1)
„Kuva  nkiri muto gushika ubu, mfise imyaka 65, nariyemeje hamwe n’ikaramu yanje be n’ururimi rwanje mu gikorwa gihambaye co guhindura imitima y’Abaislam itumbere urukundo rw’ukuri, ubutore, ugushima intwaro y’abongereza kugira hahanagurwe mu mitima y’abaislam agatima ka Jihad“(2)
„Ku bw’intwaro y’abongereza, narasohoye kandi ndakwiza hose udutabu 50.000 muri iki gihugu (Ubuhindi) no mu bindi bihugu vy’abaislam (ku kurwanya Jihad).... inyishu ni uko abantu bashika ibihumbi amamiriyoni bahevye iciyumviro cabo gishisha ca Jihad“(3)
5. Mirza n’Abaislam

Hari uwabajije ikibazo ku baislam Mirza na we aca amuha inyishu ikurikira. Ikwiye gusomwa kandi yarashikirijwe mu gitabu ciwe Haqeeqat-ul-wahi.

Ikibazo:“ Huzoor-e-aali yaranditse mu bitabu vyinshi ko bitoroshe kwita umuhakanyi uwo wese avuga amajambo yo kugaragaza ukwemera agaca ahindukira agana Al  Kaaba.

Birumvikana neza, kiretse kuri abo bahakanyi bahinduka abakafiri bakabirengagiza. Mu gihe rero batabemeye, nta n’umwe aba umukafiri.

Mugabo mwarandikiye Abdul Karim Khan ko „uwaronse ubutumwa bwanje kandi akaba atanyemeye, atari umwislam“. Hariho ibintu bihushanye hagati ry’iryo jambo n’ayandi majambo yari yashikirijwe. Ubwa mbere, muri taryaq-ul-Quloob...mwaravuze ko ata n’umwe aba umukafiri mu kwanka ubutumwa bwanyu none ubu mwanditse ko umuntu aba umukafiri kubera atakwemeye.

Inyishu „Si ibintu bisanzwe ko mufata umuntu aheba ukwemera kwanje hamwe n’umuntu yitwa umukafiri  nk’uko boba ari abantu babiri batandukanye. Imbere ya Allah, ni umuntu umwe kuko uwo atanyemera ni Umukafiri kuko amfata nk’umuntu „ahingura“..... turetse ivyo, uwo atanyemera, ntiyemera Imana hamwe n’Intuma yayo kubera yuko hariho Imana hamwe n’ubutumwa bw’intumwa bundaba“(1)
„Kiretse abana b’abashurashuzi (abamaraya), abo bafise imitima yugawe n’Imana, n’abandi bafise ukwemera muri jewe kandi banyemera“(2)
„Imana yampishuriye ko uwo ari we wese yaronse ubutumwa bwanje hanyuma ntanyemere, si umwislam“(3)
„Ndafise ubutumwa buvuye ku Mana ko, uwo atankurikira  kandi ntarahire indahiro yiwe yo gukurikiza ivyo mvuga kandi angamburukire kandi akaguma ari umwansi wanje yagambarariye Imana n’Intumwa. Kubera ivyo ni shetani“(4)
« Kandi muribuka ingene Imana yamenyesheje :  birabujijwe kandi biraziririzwa gusengera inyuma y’umuntu atemera kandi akekereza,  birategetswe ko uwuhagarikira igisabisho (Imana) aba umwe muri mwebwe »(5)
6. Ugusozera

Ncuti zacu basomyi,

Ndizeye ko ubu mufise ivyiyumviro bitomoye kuri uwo muntu yemeza ko yuzuye urukundo rw’Intumwa y’Imana. Ahubwo ni ukugira ngo biyegereze abantu ataco babikekako hamwe n’abandi b’abaislam ataco bazi mu gusubira muri Ahamadiya.

Ibibazo  mutegerezwa kwibaza ni ibi :

1. Amajambo y’ibihinyuza bashikirije muri iki gitabu ni ay’ukuri ?

2. Ni yaba ari ay’ukuri, Mirza Ghulam Ahmad, uwatanguje umuhari Ahamadiya, yoba aninahaza vy’ukuri Intumwa y’Imana Ntagatifu canke yivuga nabi ?

3. Umuntu nk’uwo yoba akomeye ?

4. Ni yaba akomeye twoshobora kumwita umwislam ?

5. Ni kubera iki umuhari w’Abahamadiya unyegeza ivyiyumviro vy’ukuri vy’uwawutanguje ?

6. Ni kubera iki umuhari w’abahamadiya udashima kwerekana ko Mirza Ghulam ari Intumwa y’ukuri yitanga ku bw’Intumwa y’Imana Ntagatifu (I.a.i) ?

7. None yari umuntu ameze gute ?

 Murashobora kumwiyumvira uko mushaka kwose mugabo ubwiwe aragaragaza ingene ameze muri izi nyigisho: 

« Ndi umuntu wo kw’isi mugenzi ! atari ikiremwa muntu. Sindi mu bantu kandi nterwa isoni n’abantu »(1)
Dusavye ko Allah yerekana umuco w’ubwislam kuri abo bose beretswe inzira itari yo mu gukwiza hose mu kinyegero ibitari vyo kw’idini rya Islam. Dusavye ko Allah akingira ukwemera kw’abaislam bose muri uko guhemuka. Amin

Amahoro y’Imana abe kuri abo bose baca mu nzira nziza .

Syed Abdul Hafeez Shah

Dr Syed Rashid Ali

Box 11560 Dibba Al Fujairah

United Arab Emirates (U.A.E)

rasyed@emirates.net.ae
http://alhafeez.org/rashid

